Clarisse Ratsifandrihamanana

I Clarisse Hortense Ratsifandrihamanana dia vehivavy malagasy mpanoratra. Teraka tamin' ny 5 Desambra 1926 tao Fénérive-Est izy ary nodimandry tao Antananarivo tamin' ny 28 Jona 1987.

 Ny fiainany 
I Clarisse Hortense Andriamampandry Ratsifandrihamanana no tena anarany. Teraka tamin'ny 5 desambra 1926 tao Fenoarivo Atsinana izy. Fianakaviana avy amin'ny razan'Andriana mpikabary, mpamoron-kira, mpanoratra malaza no niaviany. Niaina betsaka tamin'ny fiainana ambanivohitra izy, mpianatr'ilay poeta malaza antsoina hoe: Jean Narivony. Ankoatra ny maha mpanoratra azy dia mpikaroka nafana fo teo amin'ny sehatra pôlitika izy, tao anatin'ny antoko:  Antokon'ny Kongresy ho amin'ny Fahaleovan-tenan'i Madagasikara (A.K.F.M).

 Ny fiainany ny kanto 
Anisan'ireo vehivavy malaza eo amin'ny sehatry ny haisoratra izy. Ny tara-kevitra novoiziny dia ny fanoherana ny tsy rariny amin'ny endriny samihafa: (fanavakavahana, fahantran'ny vahoaka, tsy fitovian-jo ...)

Tamin'ny taona 1960 izy no nanomboka nanoratra voalohany. Sady nanoratra tononkalo, tantara foronina, sombin-tantara ary tantara an-tsehatra maro izy. Santionany  amin'ny sangan'asany ireto:

 1948: Fahavaratra (nosotarana 1948, navoaka 1969) ;

 1960: Sarindra, (tononkalo nahazo ny loka voalohany nomen'ny Antenimeran'ny tanànan'Antananarivo).
 1961: Salohy, (amboaran-tononkalo)
 1964: Fahavaratra, (tantara foronina)
 1964: Lavakombarika, ( sombin-tantara)

 1966: Tamberintany, (tantara an-tsehatra)
 1970: Lohataona sy ririnina
 1970: Ramose (navoaka 2006)
 1970: Ny zanako, (tantara foronina)
 1979: Velan'angano ( tantara an-tsehatra)
 1979: Tany vaovao (tantara foronina)

 Ny mampiavaka azy eo amin' ny asa sorany 

 Ny literatiora manavanana azy dia ny an-tsoratra, (tantara foronina, sombin-tantara, angano miendrika tantara,...)
 Ny sokajin-dahatsoratra fampiasany dia ny mitantara, manoritsoritra, mandresy lahatra,
 Fomba filazan-javatra na sarinteny mampiavaka azy: fampiasana tamberinteny, tamberin-drafitra, fanovana endri-javatra, fanovana anarana.

 Jereo koa 
 Lisitry ny mpanoratra malagasy

 Loharano 

 http://plateforme.education.mg/bibliotheque-numerique/course/view.php?id=483
 https://poetawebs.e-monsite.com/pages/fakafaka/page-61.html